I-yob 4
Ruac Ɛ-li-padh kɛ I-yob
1
Kä cu Ɛ-li-padh raan Te-man
I-yob loc i̱,
2
“Mi ci raan ruac kɛ ji̱,
deri gaak?
Ku duundɛ la ɣöö thilɛ ram
mi dëë pen ruac.
3
Kä carɛ, ci nɛy da̱ŋ di kulɛ ruac,
kä ci nɛy ti thil lua̱ŋ bum.
4
Laatku ca nɛy ti ca rɔ̱ luär luäk,
kä ca nɛy ti lathɛ bum.
5
Kä ɛn täämɛ riɛk tëë kɛ ji̱,
cɛ rɔ riet ji̱,
kä jeki bɛ̈cdɛ,
a ci thil buɔ̱m.
6
Kä /cɛ bi kua̱ luthdu kɛ Kuoth
bi kua̱ lua̱ŋdu mɔ
kä bi thil bɛ̈ɛ̈lädu
kua̱ ŋa̱thdu?
7
“Kä carɛ täämɛ, ɛ ram in mi̱th
mi thil bɛ̈ɛ̈l kä ca näk?
Kiɛ gua̱n cuŋni mi ca däk?
8
Kä min ŋa̱cä, nɛy tin la̱tkɛ
ni jiäk
kɛnɛ nɛy tin la̱t kɛ dueer,
jekɛ ni jiäk kɛnɛ dueer.
9
Däk yiëë Kuɔth kɛ,
kä näk ɛ kɛ kɛ gakdɛ.
10
La bur lony kä ŋa̱a̱rkɛ,
kä ci lɛc lonyni tin di̱t töl.
11
La li̱w lony kɛ ɣöö thilɛ
ley mi camɛ,
kä la däk dɛy luɔny piny.
12
“Tëë kɛ riet mi cua nöŋ ɣä
kɛ tɛ̱̈ɛ̱̈,
kä cua jɛ liŋ ɛn ruac
luɔm ɛmɔ.
13
Ce̱tdɛ kɛ läk mi jiääk kɛ wäär,
min la bä mɔ ci naath
rɔ̱ kuɛr ni̱n ɔ.
14
Cuɛ ɣä kuer dual kɛnɛ lath
mi di̱i̱t,
cuɛ kɛ wä lath amäni cɔ̱wkä.
15
Kä cu jiɔam ben kɛ nhiamdä,
kä cuɛ miem pua̱a̱nydä jiɛc.
16
Kä cuɛ cu cuɔ̱ŋ,
duundɛ ɣöö /cä jɛ dëë
lar i̱ ɛŋu.
Kä ta̱a̱dɛ tëë waaŋdä,
kä ci ɣɔw biɛt a til,
cua̱ jɔw liŋ i̱,
17
‘Tëë kɛ ram mi dëë te ni jɛn
kɛ cuŋ ɛlɔ̱ŋ kä Kuoth?
Kä tëë kɛ ram mi dëë gɔaa
ni jɛn kä Cääkdɛ?
18
Kä mi /ci Kuoth ja̱ŋdɛ ŋäth,
kä mocɛ jääkdɛ duer,
19
derɛ kulɛ te i̱di kɛ nɛy tin
cieŋ duëli muɔ̱ɔ̱n,
tin ca yiath piny rɛy tupä,
tin däk tor kɛ.
20
Tin la däk kɛ kam ruɔ̱nwaaŋ
kɛnɛ thiaŋ,
tin la däk a thil lär lär.
21
Mi ca nyinkiɛn diaal naŋ
la kɛ cua̱ li̱w ɛ dak pɛliɛn.’
